Immanuwela David -Go thwe o tsene Namibia ka tsela yeo e sego molaong ka June 2020 ka tsogolekobong ya bahlankedi ba mmušo wa Namibia. O ile a swarwa matšatši a mabedi ka morago kua Windhoek, a latofatswa ka go tsena Namibia ka tsela yeo e sego molaong le go roba melao ya go notlela fase ya Covid-19O feditše dikgwedi tše nne kgolegong pele a tšwelela kgorong ya tsheko ka la 13 Ngwatobošego 2020. Ke moka o ile a ipolela molato wa go tsena nageng yeo ka tsela yeo e sego molaong le go palelwa ke go tsebatša dithoto tšeo a di tlišitšego Namibia. O ile a ahlolelwa ngwaga kgolegong bakeng sa ya pele le dikgwedi tše 24 bakeng sa bosenyi bja mafelelo gomme a swanelwa ke go lahlegelwa ke tšhelete, dišupanako le mabenyabje. O šomile diiri tše 48 fela gomme a rakwa Afrika Borwa. Aowa, ditaba di ile tša boela sekeng, boMukhabudi ba tsena fase le dithuto tša bona. Mafelelong a ngwaga o ile a tšwa maemo a pele, ya ba thwadi. Tatagwe o ile a thaba go feta tekanyo. O be a šetše a nagana gore morwa wa gagwe e be ngaka, a ye Yunibesiting ya MEDUNSA kua Tshwane. Le ge e be e le yo šoro, mo baneng ba be ba mo patla ka go šoma gabotse, a bona bokamoso bjo bo botse ka bona. Go palelwa e be e le go tlogela sekolo, go ya go nyaka mošomo ditoropong tše kgolo, boTshwane le boJohannesburg. Bothata bja sekolo sa Moruleng e be e le go se rute dithuto tša go swana le Mmetse le Saense, tšona tša maswanedi ge motho a nyaka go ba ngaka. Kua Motse-Maria dithuto tšeo di be di le gona, ka gona Lufhuno e be e tla ba yena a ithutelago bongaka. Tšeo e be e le dinako tšeo motswadi yo mongwe le yo mongwe a bego a duma ge ngwana wa gagwe goba bana ba gagwe e ka ba dingaka. Dingaka di be di bonala di rutegile kudu, di kgona go buwa motho, di fodiša malwetši, e le bahumi ba go sepela ka dikoloi tša Majeremane go swana le Mercedes Benz goba MBW.